PATVIRTINTA

Kėdainių rajono savivaldybės tarybos

2020 m. liepos d. sprendimu Nr. TS-

**RENTGENO DIAGNOSTIKOS PASLAUGŲ KOKYBĖS GERINIMO KĖDAINIŲ RAJONO SAVIVALDYBĖJE** **2020 M. PROGRAMA**

SUDERINTA

VšĮ Kėdainių ligoninės direktorius

Stasys Skauminas

PARENGĖ

Radiologijos-echoskopijos-endoskopijos skyriaus vedėjas

Julius Vidikas

**I SKYRIUS**

**BENDROSIOS NUOSTATOS**

1. Rentgeno diagnostikos paslaugų kokybės gerinimo Kėdainių rajono savaivaldybėje 2020 m. programa (toliau – Programa) parengta remiantis:

1.1. Lietuvos Respublikos sveikatos apsaugos ministro 2018 m. rugsėjo 20 d. įsakymu Nr. V -1036 patvirtinta Rentgeno diagnostikos paslaugų kokybės gerinimo 2018−2025 metų programa.

1.2. Lietuvos Respublikos sveikatos apsaugos ministro 2020 m. birželio 8 d. įsakymu Nr. V-1397 ,,Dėl investicinių lėšų, skirtų Rentgeno diagnostikos paslaugų kokybės gerinimo programai įgyvendinti 2020 metais, panaudojimo“.

1.3. Programa atitinka Lietuvos sveikatos 2014–2025 metų strategijos, patvirtintos Lietuvos Respublikos Seimo 2014 m. birželio 26 d. nutarimu Nr. XII-964 „Dėl Lietuvos sveikatos 2014–2025 metų strategijos patvirtinimo“ 96.2 papunkčio nuostatą: plėtoti sveikatos infrastruktūrą ir gerinti sveikatos priežiūros paslaugų kokybę, saugą, prieinamumą ir į pacientą orientuotą sveikatos priežiūrą.

**II SKYRIUS**

**SITUACIJOS ANALIZĖ**

2. Rentgeno diagnostinis tyrimas yra vienas iš seniausių, bet iki šių dienų naudojamas universalus radiologinis vaizdinimo metodas. Pasaulio sveikatos organizacija rentgeno diagnostikos medicinos priemones (prietaisus) laiko viena iš pagrindinių diagnostinio vaizdinimo technologijų, naudojamų ligoms diagnozuoti.

2.1. VšĮ Kėdainių ligoninės (toliau – Įstaiga) Rentgeno-echoskopijų-endoskopijų skyriuje rentgeno diagnostikos medicininėmis priemonėmis (prietaisais) (toliau – RDMP) atliekami tyrimai, padedantys nustatyti ar patikslinti ligos diagnozę, kontroliuoti ligos eigą bei gydymo rezultatus. Įstaigoje dirba bei rentgeno diagnostiką atlieka 6 gydytojai radiologai.

2.2. Veikia trys stacionarūs rentgeno aparatai, iš kurių du yra senos kartos skaitmenizuoti stacionarūs rentegeno aparatai (2011 m. ir 2008 m.).

2.3. Per metus ligoninėje atliekama rentgeno diagnostikos tyrimų (1 lentelė):

|  |  |  |  |
| --- | --- | --- | --- |
| **Eil.Nr.** | **Rentgenodiagnostikos prietaisai** | **2018 m.** | **2019 m.** |
| 1. | Polyrad premium CSAT | 29131 tyrimai | 26145 tyrimai |
| 2. | Flexavision | 5334 tyrimai | 5621 tyrimai |
| 3. | Chymadzu RADspeed MC | 4768 | 5291 |

2.4. Suteika ambulatorinių konsultacijų (2 lentelė)

|  |  |  |
| --- | --- | --- |
| Gydytojų radiologų suteiktų konsultacijų skaičius, kurios apmokėtos PSDF lėšomis | **2018 m.** | **2019 m.** |
| 17569 | 21625 |

2.5. Įstaigai už atliktus ambulatorinius tyrimus iš Privalomojo sveikatos draudimo fondo biudžeto apmokėta:

2018 m. – 301345,14 Eur,

2019 m. – 295430,72 Eur.

2.6. Siekiant užtikrinti kokybiškų asmens sveikatos priežiūros paslaugų teikimą, Įstaiga turi turėti šiuolaikinius RDMP, kurie atitiktų ir užtikrintų kokybiškų asmens sveikatos priežiūros paslaugų teikimą ir pacientų saugą. Medicinos priemonės (prietaisai), kurias naudojant pacientas gauna medicininę apšvitą, turi atitikti minimalius kokybės kontrolės reikalavimus. Šių prietaisų naudojimo ir priežiūros reikalavimus nustato Medicinos priemonių (prietaisų) naudojimo tvarkos aprašas, patvirtintas Lietuvos Respublikos sveikatos apsaugos ministro 2010 m. gegužės 3 d. įsakymu Nr. V-383 „Dėl Medicinos priemonių (prietaisų) naudojimo tvarkos aprašo patvirtinimo“.

2.7. Radiologijos, elektromedicinos ir sveikatos priežiūros informacinių technologijų pramonių Europos Koordinavimo komitetas rekomenduoja, kad ne mažiau kaip 60 proc. naudojamų medicinos prietaisų įstaigose būtų ne senesni kaip 5 metų, iki 30 proc. – 6–10 metų senumo ir iki 10 proc. – senesni kaip 10 metų, todėl kad ilgesnio eksploatacinio amžiaus (senesni) prietaisai siejami su didesne nepageidaujamų įvykių ir techninių gedimų rizika, atsarginių dalių trūkumu, didesnėmis remonto ir techninės priežiūros išlaidomis, mažesne tyrimų vaizdinimo kokybe, didesne pacientų apšvita jonizuojančiąja spinduliuote.

2.8. Įstaigoje esantis rentgeno diagnostikos apratas „Flexavision“ (2008 m.) yra skaitmenizuotas, tačiau kiekvieno tyrimo metu po rentgeno ekspozicijos radiologiniams vaizdams išgauti reikia nuskaityti tyrime naudojamas daugkartines rentgeno diagnostines kasetes. Dėl nuolatinio mechaninio naudojimo rentgeno kasetės dėvisi, yra brangios, laikui bėgant radiologinių tyrimų vaizdų kokybės užtikrinimui jas rekomenduojama keisti naujomis.

Naujos kartos skaitmeninei rentgeno diagnostikos technologijai nereikalingos kasetės, kasečių skaitmenizavimo sistema. Rentgeno diagnostiniai vaizdai yra automatiškai apdorojami ir išsaugomi vaizdų serveryje. Šio aparato pakeitimas skaitmeniniu ne tik užtikrintų gerą vaizdų kokybę, bet ir nereikalautų kasečių kasmetinio keitimo bei kasečių skaitytuvo techninio aptarnavimo paslaugų. Išvengus šių kasmetinių rentgeno diagnostinės įrangos priežiūros išlaidų, būtų taupomas ASPĮ biudžetas.

2.9. Lietuvos Respublikos sveikatos apsaugos ministro 2020 m. birželio 8 d. įsakymu Nr. V-1397 ,,Dėl investicinių lėšų, skirtų rentgeno diagnostikos paslaugų kokybės gerinimo programai įgyvendinti 2020 metais, panaudojimo“ patvirtintos lėšos, nustatytas savivaldybių sąrašas ir sveikatos priežiūros įstaigos, kurioms skiriamos Valstybės biudžeto lėšos įsigyti RDMP.

VšĮ Kėdainių ligoninei skiriama 200 tūkst. Eur įsigyti RDMP. Iš skiriamų lėšų Įstaiga įsigys naują RDMP. kuris pakeis stacionaraus rentgeno diagnostikos apratą „Flexavision“ prietaisą (2008 m.).

**III SKYRIUS**

**PROGRAMOS TIKSLAS, UŽDAVINIAI IR ĮGYVENDINIMAS**

3. Programos tikslas – pagerinti rentgeno diagnostikos paslaugų kokybę ir pacientų saugą, užtikrinti paslaugų prieinamumą.

4. Programos tikslui įgyvendinti iškelti šie uždaviniai:

4.1. įsigyti skaitmeninį rentgeno diagnostikos medicinos prietaisą (įsigyti RDMP siekiant kokybiškų paslaugų teikimo ir savalaikio paslaugų prieinamumo);

4.2. gerinti rentgeno diagnostikos asmens sveikatos priežiūros paslaugų kokybę.

**IV SKYRIUS**

**PROGRAMOS VERTINIMO KRITERIJAI IR LAUKIAMI REZULTATAI**

5. Įsigytas skaitmeninis rentgeno diagnostikos medicinos prietaisas – 1 vnt;

5.1. Atliekamų tyrimų skaičius – ≥ 5000 per metus, bendras ASPĮ visų rentgeno diagnostinių tyrimų skaičius – > 20000;

5.2. Vidutiniškai sugaištamas laikas 1 tyrimui atlikti 20−22 min.

6. Laukiami rezultatai:

6.1. Įstaigoje bus užtikrinama rentgeno diagnostika;

6.2. Numatomos trumpesnės registracijos eilės dėl tyrimo rentgenu;

6.3. Nepertraukiamo rentgeno diagnostinių paslaugų stacionaro pacientams užtikrinimas; Pacientų sauga su rentgeno apšvitos dozių fiksavimu ir kontroliavimu, naudojant didesnio jautrumo skaitmeninius detektorius ir gaunant aukštesnės diagnostinės kokybės vaizdus;

6.4. Galimybė išsaugoti tyrimus Nacionalinės medicininių vaizdų archyvavimo ir mainų informacinės sistemos MedVAIS posistemėje, pacientui patekus į kitas gydymo įstaigas arba atvykus iš kitos gydymo įstaigos, nereikia kartoti radiologinių tyrimų. Mažinama medicininė apšvita, taupomas personalo darbo laikas ir resursai, greitėja pacientų ištyrimas, greičiau pritaikomas efektyvus gydymas.

**V SKYRIUS**

**ATSAKINGAS VYKDYTOJAS**

7. VšĮ Kėdainių ligoninė, direktorius Stasys Skauminas

**VI SKYRIUS**

**LĖŠŲ POREIKIS**

8. Valstybės biudžeto lėšos – 200 tūkst. Eur

\_\_\_\_\_\_\_\_\_\_\_\_\_\_\_\_\_\_\_